Marcel Balthasar
De Marcel Balthasar, gebuer de 4. Juni 1939 zu Lëtzebuerg, ass e fréiere Lëtzebuerger Bouschéisser.

Hien huet an där Disziplin 32 Landesrekorder geschoss, war sechsmol Outdoor- an néngmol Indoor-Landesmeeschter an huet Lëtzebuerg op den Olympesche Summerspiller zu München (1972), zu Moskau (1980) an zu Los Angeles (1984) vertrueden.

1974 war hie Sportler vum Joer.

No him genannt 
Zu Éiere vum Marcel Balthasar gouf am Mee 2017 den Nationale Bouschéisszenter zu Stroossen no him genannt.

Kuckt och 

Gebuer 1939
Lëtzebuergesch Olympioniken
Lëtzebuergesch Bouschéisser
Lëtzebuergesch Sportler vum Joer